**ELŐTERJESZTÉS**

Bonyhád Város Önkormányzati Képviselő-testületének 2022. szeptember 28-i

rendes/rendkívüli testületi ülésére

|  |  |
| --- | --- |
| Tárgy: | A közterületi térfigyelő rendszerről szóló 20/2015 (X. 26.) önkormányzati rendelet módosítása |
| Előterjesztő: | Filóné Ferencz Ibolya polgármester |
| Előterjesztést készítette: | Dr. Márton Antal aljegyző |
| Előterjesztés száma: | 148. sz. |
| Előzetesen tárgyalja: | Humán Bizottság, Pénzügyi Bizottság |
| Az előterjesztés a jogszabályi feltételeknek megfelel: | Filczinger Ágnes jegyző |
| Melléklet: | - |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

**A rendelet általános indokolása:**

Magyarország helyi önkormányzatokról szóló 2011. évi CLXXXIX. törvény (a továbbiakban: Mötv.) 13. § (1) bekezdése, valamint a közterület-felügyeletről szóló 1999. évi LXIII. törvény (továbbiakban: Ktftv.) 1.§ (6) bekezdése alapján Bonyhád Város Önkormányzatának Képviselő-testülete 2015. október 22-i testületi ülésén fogadta el a közterületi térfigyelő rendszerről szóló 20/2015. (X. 26.) önkormányzati rendeletét (továbbiakban: Rendelet).

A városi térfigyelő rendszer legutóbb 2021 márciusában bővült egy kamerával. A 0297/4 helyrajzi számon található kivett szemétlerakó telep illegális hulladék felszámolása és újabb hulladék lerakásának megakadályozása érdekében telepítettünk egy forgatható térfigyelő kamerát.

2022. október 1-jével 4 db új, 4 megapixel felbontású éjjellátó fixkamera kezdi meg működését a Perczel Mór Pihenőpark két villanyoszlopán. A beruházástól az elszaporodó rendbontások csökkenését, a rongálások megszűnését várjuk.

Az új térfigyelő kamerák telepítése a meglévő térfigyelő rendszerbe történő integrálással történik. Ezért a térfigyelő rendszer működését jogilag szabályozó Rendelet mellékletében szereplő képfelvevő helyének meghatározása szükséges. Mindezekre tekintettel szükséges a Rendelet módosítása.

**A rendelet részletes indokolása:**

1. § -hoz: módosító rendelkezéseket tartalmaz

2. § - hoz: Hatályba léptető rendelkezést tartalmaz.

Bonyhád, 2022. szeptember 21.

Filóné Ferencz Ibolya

polgármester

**Hatásvizsgálat**

|  |  |  |  |  |  |
| --- | --- | --- | --- | --- | --- |
| **Bonyhád Város Önkormányzata képviselő-testületének**  **a közterületi térfigyelő rendszerről szóló**  **20/2015. (X. 26.) rendeletének módosításához**  (A jogalkotásról szóló 2010. évi CXXX. törvény 17. §-a alapján)   |  | | --- | | **1. Társadalmi-gazdasági hatásai** | | A rendelet módosítása a rendeletben foglalt célok (pl. a közbiztonság növelés, a jogsértések visszaszorítása, a közterület-felügyelők és a rendőrség bűnüldöző munkájának segítése, a lakosság biztonságérzetének növelése) érvényre juttatása a város társadalmi viszonyaira és közvetve gazdasági fejlődésére is pozitív hatást gyakorol, élhetőbb várost eredményez.  **2. Környezeti és egészségügyi következményei**  Nem releváns. | | **3. Adminisztratív terheket befolyásoló hatásai**  A térfigyelő rendszer bővítésével kapcsolatos adminisztratív terhek javarészt az adatkezeléssel kapcsolatosak. | | **4. A jogszabály megalkotásának szükségessége**  A felvevő rendszer szabályos működésének biztosítása érdekében szükséges az önkormányzati rendelet módosítása. |   **5. A jogalkotás elmaradásának várható következményei**   |  | | --- | | Az önkormányzati rendelet módosítása nélkül az újonnan beüzemelendő közterületi térfigyelő kamera esetén: törvénysértés.  **6. A jogszabály alkalmazásához szükséges személyi, szervezeti, tárgyi és pénzügyi feltételek**  Az eddigieken kívül további humánerőforrás-fejlesztésre és szervezeti átalakításra nincs szükség, a személyi feltételek rendelkezésre állnak.  A közterületi térfigyelő rendszer részét képező tárgyi eszközök az önkormányzat tulajdonában vannak. Az üzemeltetéséhez szükséges egyéb költségek tárgyévben Bonyhád város költségvetésének kiadások fejezete K3-as dologi kiadások sorában rendelkezésre állnak, a jövőben a mindenkori költségvetés azonos sorában tervezhetőek. | |

Bonyhád, 2022. szeptember 21.

Dr. Márton Antal sk.

aljegyző

TERVEZET

**Bonyhád Város Önkormányzat Képviselő-testületének**

**…/2022. (IX. …..) önkormányzati rendelete**

**a közterületi térfigyelő rendszerről szóló**

**20/2015. (X. 26.) rendeletének módosításáról**

Bonyhád Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a közterület- felügyeletről szóló 1999. évi LXIII. törvény 1 § (6) bekezdésében, valamit a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 17. pontjában meghatározott feladatkörében eljárva a következőket rendeli el:

1. § A közterületi térfigyelő rendszerről szóló 20/2015. (X. 26.) önkormányzati rendelet (a továbbiakban: Rendelet) 1. melléklete helyébe az 1. melléklet lép.

2. § Ez a rendelet 2022. október 1-jén lép hatályba.

Filóné Ferencz Ibolya Filczinger Ágnes

polgármester jegyző

Kihirdetési záradék:  
A kihirdetés napja: 2022. szeptember ….

Filczinger Ágnes

jegyző

1. melléklet a közterületi térfigyelő rendszer módosításáról szóló …/2022. (IX. ...) számú önkormányzati rendelethez

**Képfelvevők helye**

|  |  |  |
| --- | --- | --- |
| **Sorszám** | **Megnevezés** | **Kamerák száma** |
| 1. | Bonyhád, Szabadság tér 16. sz. előtti kandeláberen  – forgatható kamera | 1 |
| 2. | Bonyhád, Széchenyi tér 12. sz. alatt, a  Bonyhádi Közös Önkormányzati Hivatal homlokzatán  – forgatható kamera | 1 |
| 3. | Bonyhád, Zrínyi u. 19. sz. előtti villanyoszlopon  – rendszámfelismerő fix nézőpontos kamera | 1 |
| 4. | 6-os sz. főút – Fazekas u. kereszteződésében álló villanyoszlopon  – rendszámfelismerő fix nézőpontos kamera | 1 |
| 5. | Perczel Mór u. 84. szám előtti villanyoszlopon  – rendszámfelismerő fix nézőpontos kamera | 1 |
| 6. | Dr. Kolta László u. – Bezerédj u. kereszteződésében  a Bonyhád 1804/50 hrsz.-ú ingatlan telekhatárán önálló oszlopon  – rendszámfelismerő fix nézőpontos kamera | 1 |
| 7. | Kossuth 57. előtti villanyoszlopon – rendszámfelismerő fix nézőpontos kamera | 1 |
| 8. | Rákóczi u. – Bethlen u. kereszteződésében álló villanyoszlopon  – forgatható kamera | 1 |
| 9. | Budai Nagy A. u.–Árpád u. kereszteződésben álló villanyoszlopon – forgatható kamera | 1 |
| 10. | Bonyhád, Széchenyi tér 12. sz. alatt, a  Bonyhádi Közös Önkormányzati Hivatal homlokzatán  – fix nézőpontos kamera | 1 |
| 11. | Bonyhád 46 hrsz tér parkolója előtti önálló oszlopon – forgatható kamera | 1 |
| 12. | Bonyhád 46 hrsz tér szabadtéri színpad és színpad kiszolgáló épület közötti villanyoszlopon – forgatható kamera | 1 |
| 13. | Bonyhád, Perczel Mór utca 50. sz. alatt, a  Solymár Imre Városi Könyvtár homlokzatán  – fix nézőpontos kamera | 2 |
| 14. | Bonyhád 0297/4 helyrajzi számon, önálló oszlopon –  forgatható kamera | 1 |
| 15. | Bonyhád, Perczel Mór Pihenőpark 87/2 helyrajzi számon, 2 db villanyoszlopon – fix nézőpontos kamera | 4 |